चिरां जिल्ला बिजनी बिथाबारिनिफ्राय मंगलियान जानानै सुभाइझार थांनाय लामा जाय लामानि जानथाया 30कि:मि: सो जागोन बे लामानिनो गेजेर बाहागो दुनालि दैमानि दालांआ गोबाव बोसोर सिगांनिफ्रायनो दंफांनि दालां महरै दंमोन आरो रोजा रोजा रायजो राजा School ,College आव फरायनाय फरायसाफोरा बे दालांखौ लानानै हानथामेलानि थाखाय जोबोद सान्नो गोनां जायोमोन जेराव गोबां बार गारि मथर फोरा खुनुरोखोमैसो बारहोनो गोनांजायोमोन आरो खायफाया दालां सिंआवबो गलांनो गोनांजायोमोन ,समाजसिबियारि थामहिनबा बर’ गोबाव सम बर’ फरायसा आफादाव मिरु एबसुनि बिबुंथिगिरि गिरि महरै बिबान रुजुनबोनाय आगुनि बिबुंथिगिरि फनिन बर’ बिथांआ गावनि आखायनि रां गारनानै बे दालांखौ फोसाबनानै रायजो राजाफोरनि  हान्थामेलाखौ खालामनानै होयो। खौरांगिरिनि सोंनायाव 2 नं भालातल गामिनि गावबुरा सबर आलि बिथाङा फोरमायोदि – रायजो राजाफोरनि हानथामेलानि थाखाय  फनिन बर’ बरआ जा सुबिदा खालामना होदों जोबोद जोबोद गोजोन्नाय मोनदों ,मानोना गोबां सुबुंआ हान्थामेलानि थाखाय जोबोद असुबिदामोन आरो बिथाङा सरखारखौ थाबैनो दालांखौ बानायनानै होनो थाखाय खावलायो।